জর্জা মেলোনি
জর্জা মেলোনি (ইতালীয়: Giorgia Meloni) একজন ইতালীয় রাজনীতিবিদ ও সাংবাদিক, যিনি ২০২২ খ্রিস্টাব্দের ২২শে অক্টোবর ইতালির প্রধানমন্ত্রী হন। তিনি এই পদে অধিষ্ঠিত প্রথম মহিলা। ২০০৬ খ্রিস্টাব্দ থেকে চেম্বার অব ডেপুটিজের সদস্যা, তিনি ২০১৪ খ্রিস্টাব্দ থেকে ব্রাদার্স অব ইতালি (এফডিআই) রাজনৈতিক দলের নেতৃত্ব দিয়েছেন এবং তিনি ২০২০ খ্রিস্টাব্দ থেকে ইউরোপীয় রক্ষণশীল এবং সংস্কারবাদী দল সভাপতি ছিলেন। জর্জা মেলোনি ১৯৯২ খ্রিস্টাব্দে একটি নব্য-ফ্যাসিবাদী রাজনৈতিক দল ইতালিয়ান সোশ্যাল মুভমেন্টের (এমএসআই) যুব শাখা ইয়ুথ ফ্রন্টে যোগ দেন, যা ইতালীয় ফ্যাসিবাদী স্বৈরশাসক বেনিতো মুসোলিনির প্রাক্তন অনুসারীদের দ্বারা ১৯৪৬ খ্রিস্টাব্দে প্রতিষ্ঠিত হয়েছিল।